Here is a page extracted from Wikipedia that may contain CSS, HTML, and a lot of unformatted text.

Title: Zalmedina
Content: O zalmedina ye un tipo de machistrato d'Aragón dentre las epocas musulmana, medieval cristiana y moderna. Desapareixe chunto a la eliminación d'os Fueros d'Aragón en 1707 per Felipe V de Borbón con os Decretos de Nueva Planta.

O zalmedina yera tradicionalment trigau por o rei dica que en 1453 Alifonso V acceptó que se trigase cada anyo lo 8 d'aviento seguindo o procedimiento d'insaculación.

Etimolochía 
A parola zalmedina procede d'a parola arabe Sahib al-medina que significa chefe d'a ciudat.

Quefers 
As suyas atribucions s'especifican en as ordinazions de Zaragoza, y son:

 Visita d'inspección a la garchola, informando-se d'a causa de cada reu y lo suyo estau.
 Triar un avogau d'oficio pa los pobres. Isto se feba conchuntament a lo capitol y concello.
 Prener churamento pa iste avogau, y seguir os suyos progresos.
 Acazar a los malians.
 Actuar en as queixas contra oficials.
 Executar as ordens de pago.
 Nombrar tutors y curadors.

Aduyans d'o zalmedina 
Existiba tamién un lugartenient d'o zalmedina que sustituyiba a lo zalmedina cuan iste yera ausent d'a ciudat. Amás instruyiba las causas civils de cuantía comprendida dentre 50 y 200 sueldos.
Amás i heba un asesor d'o zalmedina que yera un letrau asignau pa orientar a lo zalmedina y a lo suyo lugartenient.
Per unatra parti los vergueros y sayons yeran os achents executivos d'o zalmedina.

Lista de Zalmedinas de Zaragoza

Referencias 

Institucions d'o Reino d'Aragón
Islam en Aragón